stanford-oval/wikipedia huggingface dataset:
העברה עלומה
היסטוריה

במאמר מאת סטיבן ויסנר (Stephen Wiesner), שפורסם ב-1983 (אף על פי שנכתב ב-1968), מתואר מושג קידוד מזווג (Conjugate coding) ככלי אלגברי ליישום קוד תיקון שגיאות קוונטי. מה שהיווה בסיס ל-CSS - אלגוריתם תיקון שגיאות קוונטי שפותח על ידי שור וקלדרבנק ב-1995. הרעיון של ויזנר שקול להעברה עלומה 1 מתוך 2 המתוארת להלן, אם כי ויזנר עצמו לא התייחס בזמנו לנושא מהיבט קריפטוגרפי. מאוחר יותר עלה רעיון ניצול מושג זה לצורכי קריפטוגרפיה ואומץ השם "העברה עלומה".
הקשר המעשי לקריפטוגרפיה הועלה לראשונה על ידי מיכאל רבין, שפרסם ב-1981 מאמר "איך להחליף סודות עם העברה עלומה", בו הוא מתאר פרוטוקול המתמודד עם בעיה שהועלתה בפניו על ידי ריצ'רד דמילו (Richard DeMillo) והיא כדלהלן: אליס ובוב מחזיקים כל אחד בסוד משלו, סודות שאותם הם רוצים להחליף ביניהם, אולם אין ברצונם שאחד מהצדדים יהיה מסוגל לראות את הסוד הנשלח אליו, בטרם קיבל הצד השני את הסוד שלו בשלמותו, היות שהם אינם סומכים זה על זה וקיים חשש בלבם שהצד השני עלול לנטוש את הפרוטוקול מבלי לסיימו, מיד לאחר שיעלה בידו לגלות את הסוד בו הוא מעוניין בשלמותו. רבין הראה שהדבר אפשרי. פתרונו של רבין הוא שהשולח יעביר את סודו למקבל רק בהסתברות של חצי. כלומר השולח לא יוכל לדעת בוודאות אם הסוד אכן התקבל בצד השני או שמא התקבל מידע חסר משמעות, עד שיושלם הפרוטוקול במלואו. פרוטוקול רבין מנצל הצפנת מפתח ציבורי כגון הצפנת רבין או RSA.
אף על פי שפרוטוקול רבין (המתואר להלן) אינו שימושי במיוחד כשלעצמו, הוא מהווה אבן יסוד לאחת מהבעיות הקריפטוגרפיות החשובות בעיית חישוב רב-משתתפים בטוח (בקיצור MPC). משל המסביר היטב את בעיית MPC הוא בעיית המיליונרים: כיצד יכולים שני מיליונרים סקרנים להעריך מי מהם עשיר יותר, מבלי לגלות מהו הערך המדויק של נכסיהם? העברה עלומה יכולה לשמש בסיס לחישוב רב-משתתפים באופן שאף משתתף לא יוכל ללמוד מתוצאת החישוב מאומה בנוגע לסודם של האחרים מעבר לנחוץ.
במאמר משנת 1985, שמעון אבן, עודד גולדרייך ואברהם למפל (מכון ויצמן למדע), הרחיבו את הרעיון של רבין לפרוטוקול הנקרא העברה עלומה 1 מתוך 2. הפרוטוקול שלהם  מצוין בתור תת-פרוטוקול במערכת חישוב רב משתתפים. בפרוטוקול זה שחקן אחד מעביר סוד אחד בדיוק מתוך שני סודות בני הגדרה לשחקן השני, כאשר השולח אינו בטוח איזה משניהם התקבל. כלומר הסוד (הראשון או השני) מתקבל בהסתברות של חצי. גם מימוש פרוטוקול זה מסתמך על הצפנת מפתח ציבורי. למעשה הפרוטוקול של רבין וזה של אבן, גולדרייך ולמפל שקולים, כפי שהוכח על ידי Claude Crepeau. כלומר אפשר להכין מכל פרוטוקול העברה עלומה 1 מתוך 2, פרוטוקול העברה עלומה של סוד אחד על ידי שמגדירים את סוד אחד משניהם להיות ערך אקראי חסר חשיבות.
הגדרה כללית

פרוטוקול העברה עלומה מתחלק לשלושה סוגים:
העברה עלומה. שחקן אחד מעביר סוד אחד לשחקן השני באופן כזה שהשולח אינו יודע האם הסוד התקבל בצד השני בהסתברות טובה מחצי באופן משמעותי.
העברה עלומה 1 מתוך 2. שחקן אחד מחזיק בשני סודות  x_{0},x_{1} והוא שולח אותם לשחקן השני שמחזיק בסיבית אחת  b\in \{0,1\}. השחקן השני מקבל את הסוד  x_{b} בלבד כשהסוד השני נעלם מידיעתו לגמרי, בעוד שהשולח אינו יודע מהו הסוד שהתקבל משניהם בהסתברות גבוהה מחצי באופן משמעותי. במילים אחרות הוא אינו יודע מהו  b.
העברה עלומה 1 מתוך  \mathbf {n} . השחקן הראשון מחזיק ב- n סודות  \{x_{1},x_{2},x_{3},...,x_{n}\} ואילו השחקן השני מחזיק בשלם כלשהו  m\leq n והוא רוצה ללמוד את הסוד  x_{m}. השחקן הראשון שולח את הסודות באופן כזה שהמקבל רואה רק את הסוד  x_{m} וכל יתר הסודות נעלמים מעיניו ואילו השולח אינו יודע איזה מהסודות נחשף, כלומר  m נותר נעלם מידיעתו.
עקרונית אפשר לבצע כל פרוטוקול העברה עלומה בנוכחות צד שלישי. נניח שקיים צד שלישי, השולח יכול להעביר לו את כל הסודות. המקבל יבקש ממנו לשלוח לו סוד אחד מהם מבלי לחשוף איזה. אם אפשר לסמוך על הצד השלישי אז מושג כאן פרוטוקול העברה עלומה. אולם לא תמיד אפשר לסמוך על הצד השלישי ולפעמים לא ניתן להשיג צד שלישי. הרעיון הוא להחליף את האמון במתווך בקריפטוגרפיה. כלומר למצוא דרך שהשחקנים יוכלו לבצע העברה עלומה מבלי לסמוך על אף אחד, כולל על השחקנים עצמם. הוכח שאפשר להכין פרוטוקול העברה עלומה מכל תמורה חד-כיוונית (כמו RSA). הרעיון הוא תחילה לבנות את הפרוטוקול לפי מודל שבו השחקנים מוגדרים כהגונים למחצה או "הגונים אבל סקרנים" (honest-but-curious). בעיקרון מדובר על יריבים פאסיביים שממשתתפים בפרוטוקול, הם ממלאים אחר הוראות הפרוטוקול כלשונו אבל מנסים ללמוד מחילופי הדברים משהו שהם לא אמורים לדעת כמו סוד אחר מזה שמגיע להם. במקרה שקיים פרוטוקול העברה עלומה בנוכחות יריבים פסיביים אפשר להמיר אותו לפרוטוקול מלא שמצליח גם בנוכחות יריבים מושחתים על ידי הוכחה באפס ידיעה.
הגדרה כללית > פרוטוקול העברה עלומה מתוך תמורה חד-כיוונית

להלן פרוטוקול העברה עלומה תאורטי של סיבית אחת המבוסס על תמורה חד-כיוונית עם דלת צונחת.
קלט השולח:  x_{0},x_{1}\in \{0,1\}.
קלט המקבל:  i\in \{0,1\}.
השולח בוחר תמורה חד-כיוונית  f מתוך משפחה של תמורות חד-כיווניות  \{0,1\}^{n}\rightarrow \{0,1\}^{n} ושולח אותה למקבל (במילים אחרות הוא מכין הצפנת מפתח ציבורי כמו RSA עם מפתח פרטי ומפתח ציבורי מתאים ושולח את המפתח הציבורי).
המקבל בוחר באקראי את  x_{1-i} ב- \{0,1\}^{n} (שלם אקראי באורך  n סיביות), מחשב את:  x_{i}=f(w) כאשר  w נבחר באקראי מתוך  \{0,1\}^{n} ושולח את  x_{0},x_{1} בחזרה.
השולח מגריל שני שלמים  r_{0},r_{1}\leftarrow _{R}\{0,1\}^{n}, מחשב את  w_{i}=f^{-1}(x_{i}) ושולח למקבל את  r_{i},r_{i}\odot w_{i}\oplus x_{i} עבור  i=0,1.
כאשר  \oplus  ו- \odot  הם פעולות החיבור והכפל בחבורה. כעת המקבל יוכל לחשב את הסוד שלו.
פרוטוקול העברה עלומה של רבין

בוב ואליס המשתתפים בפרוטוקול מחזיקים כל אחד בסודות  \ s_{B} ו- \ s_{A} בהתאמה, אותם הם מעוניינים להחליף ביניהם. הסודות יכולים להיות, למשל, סיסמת גישה לקובץ מוצפן. ההנחה היא שאליס ובוב לא ינסו לעשות שימוש בסוד שהם קיבלו מבלי שהם יהיו בטוחים בוודאות שהסוד נכון (למשל, אפשר להניח שבמקרה של טעות בהקלדת קוד הגישה לקובץ המוצפן, הקובץ יימחק). ולמען הפשטות נניח שהסוד של אליס ובוב הוא סיבית אחת. פרוטוקול EOS של רבין מסתמך על הצפנת מפתח פומבי ועל כן מניח כי ברשות אליס ובוב מפתחות פומביים  \ k_{A} ו- \ k_{B} בהתאמה איתם הם יכולים להשתמש הן להצפנה והן לחתימה דיגיטלית. וכן כל מסרי הפרוטוקול חתומים באמצעות מפתח החתימה הפרטי של כל אחד מהם בהתאמה.
פרוטוקול העברה עלומה 1 מתוך 2

בפרוטוקול העברה עלומה 1 מתוך 2 שהוצע על ידי אבן, גולדרייך ולמפל, השולח  \ S מחזיק בשני סודות  \ M_{0} ו- \ M_{1} והמקבל  \ R מחזיק בסיבית אקראית כלשהי  \ r והוא מעוניין לקבל את  \ M_{r}, מבלי שהשולח יידע מהו  \ r. בעוד ש- \ S מבטיח כי  \ R קיבל רק סוד אחד מהשניים ששלח. הפרוטוקול מוגדר באופן כללי ללא תלות בסוג ההצפנה. אפשר לממש את הפרוטוקול עם RSA כדלקמן:
\ S מייצר מפתחות RSA (מודולוס  \ N, מעריך פומבי  \ E_{x} ומפתח פרטי  \ D_{x}), בוחר שני מספרים אקראיים שונים  \ m_{0},m_{1}<N ושולח ל- \ R את:  \ (N,E_{x},m_{0},m_{1}).
\ R בוחר ערך אקראי  \ r\in \{0,1\} וערך אקראי  \ k<N, מחשב את:  \ q=E_{x}(k)+m_{r}{\mbox{ mod }}N ושולח את  \ q ל- \ S.
\ S מפענח את  \ k_{0}^{'}=D_{x}(q-m_{0}\ ({\mbox{mod }}N)),k_{1}^{'}=D_{x}(q-m_{1}\ ({\mbox{mod }}N)) באמצעות המפתח הפרטי שלו  \ D_{x}, בוחר ערך אקראי  \ s\in \{0,1\} ושולח ל- \ R את  \ d_{0}=(M_{0}+k_{s}^{'})\ {\mbox{mod }}N, את  d_{1}=(M_{1}+k_{s\oplus 1}^{'})\ {\mbox{mod }}N ואת  \ s (הסמל  \ \oplus  מייצג XOR).
כעת  \ R יכול לחלץ את הסוד  \ M_{r}=M_{s\oplus r} על ידי חישוב  \ M_{r}=(d_{r}-k){\mbox{ mod }}N היות ש- \ k=k_{r}^{'} ו- \ r ידוע לו. כמו כן אפשר לראות ש- \ d_{r} שנשלח אליו במסר 3 שקול ל- \ (M_{s\oplus r}+k_{s\oplus (s\oplus r)}^{'}){\mbox{ mod }}N.
בהנחה שפונקציית המפתח הפומבי שבחר השולח בטוחה, המקבל  \ R אינו יכול למצוא  \ q כך שהוא ידע מהו  \ M_{0} בהסתברות גבוהה יותר מחצי, אם הפרוטוקול הושלם במלואו. כמו כן המקבל  \ R יכול לגלות רמאות בהסתברות של חצי, אם לא קיבל בשלב 3 את  \ M_{s\oplus r}, היות שהוא בחר את  \ r וכאמור  \ s נשלח אליו.
העברה עלומה והערכה עלומה

הרעיון הכללי של העברה עלומה מתחלק לכמה סוגים; פרוטוקול העברה עלומה 1 מתוך N שבו אליס יודעת N סודות ומעוניינת לאפשר לבוב לבחור אחד מהסודות שירצה בדרך כזו שהוא לא יידע יותר מסוד אחד בלבד, בעוד אליס לא תדע איזה מהם בוב בחר, וכן פרוטוקול הערכה עלומה המאפשר לאליס ובוב, המחזיקים כל אחד בסודות  \ x ו- \ y בהתאמה, לחשב פונקציה פומבית  \ f(x,y) מבלי שאף אחד מהם ילמד לגבי הסוד של האחר מעבר למה שניתן ללמוד מהפונקציה  \ f של שני הסודות (דוגמת בעיית המליונרים לעיל). מוני נאור ובני פנקס (מכון ויצמן למדע) פרסמו ב-1999 פרוטוקולים יעילים המיישמים רעיונות אלו. ביל איילו (Bill Aiello), יובל ישי ועומר רינגולד פרסמו פרוטוקול המשתמש בהעברה עלומה לצורך מסחר דיגיטלי המגן על פרטיות הלקוחות באופן שהמוכר אינו יודע מה, כמה או מתי הלקוח רכש סחורה. סוון לאור (Sven Laur) והלגר ליפמאה (Helger Lipmaa) הציעו פרוטוקול דומה הנקרא Conditional Disclosure of Secrets המשתמש בהעברה עלומה כדי לאפשר ללקוח לרכוש סחורה משרת רק אם ההצעה שהציע תואמת את הרצוי. הפרוטוקול מונע מהשרת לחשוף את הסוד במקרה שההצעה שקיבל עבור הסוד אינה רצויה לו.
ראו גם

הוכחה באפס ידיעה
חישוב רב משתתפים בטוח
חלוקת סוד
הערות שוליים

↑  Even S., Goldreich O., Lempel A. (1983) A Randomized Protocol for Signing Contracts. In: Chaum D., Rivest R.L., Sherman A.T. (eds) Advances in Cryptology. Springer, Boston, MA
↑  Oblivious Transfer and Polynomial Evaluation. Moni Naor, Benny Pinkas באתר מכון ויצמן (קובץ PostScript)
↑  Priced Oblivious Transfer: How to Sell Digital Goods. Bill Aiello, Yuval Yishai, Omer Reingold באתר מכון ויצמן (קובץ PostScript)
↑  A New Protocol for Conditional Disclosure of Secrets And Its Applications
חג מולד לבן (סרט)

| --- | --- |
כרזת הסרט
כרזת הסרט
 בימוי:  מייקל קורטיז
 הופק בידי:  רוברט אמט דולן 
 תסריט:  נורמן קרסנה, מל פרנק, רוברט פנמה
 עריכה:  פרנק ברכט 
 שחקנים ראשיים:  בינג קרוסבי דני קיי רוזמרי קלוני ורה-אלן דין ג'אגר
 מוזיקה:  אירווינג ברלין, ג'וזף ג' לילי, Gus Levene, Van Cleave 
 צילום:  לויאל גריגס 
 מדינה:  ארצות הברית 
 חברת הפקה:  פרמאונט 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  14 באוקטובר 1954
 משך הקרנה:  120 דקות
 שפת הסרט:  אנגלית 
 סוגה:  סרט מוזיקלי, קומדיה רומנטית, סרט חג המולד 
 תקציב:  2,000,000 דולר
 הכנסות:  20,000,000 דולר
 הכנסות באתר מוג'ו:   whitechristmas
 דף הסרט ב־IMDb
 
חג מולד לבן (באנגלית: White Christmas) הוא סרט מוזיקלי אמריקאי עם מוזיקה ושירים של אירווינג ברלין, בבימויו של מייקל קורטיז עם בינג קרוסבי, דני קיי, רוזמרי קלוני וורה-אלן בתפקידים הראשיים.
שיר הנושא חג מולד לבן מנוגן ומושר בתחילת הסרט ובסופו. שיר זה בוצע על ידי בינג קרוסבי בסרט Holiday Inn ‏ (1942) והיה מועמד לפרס אוסקר לשיר המקורי הטוב ביותר.
שירתה של ורה-אלן שהיא שחקנית ורקדנית, מדובבת על ידי רוזמרי קלוני. באחד מקטעי הריקוד המרכזיים היא רוקדת עם ג'ורג' צ'קיריס.
נושא חג המולד מופיע לכל אורך הסרט ולכן הוא שייך ל"סרטי חג המולד" המשודרים
בעיקר בחג זה בעולם הנוצרי.
הסרט צולם בצבעי טכניקולור והיה הראשון שצולם בשיטת מסך רחב שנקראה VistaVision.
תקציר העלילה

ערב חג המולד, 1944, לוחמי דיוויזיה 151 מתכנסים כאשר תותחים רועמים ברקע. על הבמה מופיעים קפטן בוב ואלאס (בינג קרוסבי) וטוראי פיל דייוויס (דני קיי). בוב שר את חג מולד לבן. בסוף ההופעה מגיע המפקד האהוב שלהם מייג'ור גנרל בוורלי (דין ג'אגר) שעומד לעזוב אותם. כולם מצדיעים לו ושרים "The Old Man". כשהם מתפזרים מתחילה הפגזה עזה. קיר קורס ליד בוב ופיל גורר אותו משם ומציל אותו ברגע האחרון, תוך כדי כך הוא נפגע בזרוע ומאושפז. בוב מבקר אותו ופיל מראה לו שיר שכתב ומציע להופיע ביחד בניו יורק. בוב מהסס אבל אינו יכול לסרב למי שהציל אותו.
לאחר המלחמה הם מופיעים כזוג בניו יורק, מצליחים מאוד ומתפרסמים. בוב שקוע כולו בעבודה ופיל מודאג מחברו שאינו מתעניין בבחורות. כאשר מגיע מכתב מלוחם לשעבר ביחידה כי שתי אחיותיו מופיעות במועדון הלילה "נובלו", משכנע פיל את בוב להגיע למועדון.
האחיות היינס, בטי (רוזמרי קלוני) וג'ודי (ורה-אלן), מופיעות בשיר "Sisters" ומוצאות חן בעייני בוב ופיל. בוב נמשך לבטי ופיל לג'ודי. בטי מספרת להם כי הן מרוששות וכי בעל הדירה מחפש אותן בגלל חוב. הן צריכות לנסוע לורמונט כדי להופיע שם בערב חג המולד. פיל עוזר להן לברוח ומצייד אותן בכרטיסי נסיעה ברכבת ולאחר שהן עוזבות במהירות הוא ובוב מצטרפים אליהן ברכבת.
הם מגיעים למלון Pine Tree אבל  אמה, מנהלת המלון (מרי ויקס), מודיעה להם שהיות ולא ירד שלג אין אורחים ואין להם אפשרות לממן את ההופעה. הם מתכוונים לעזוב עד שמגיע בעל המלון ומסתבר שזה גנרל בוורלי שהשקיע את כל חסכונותיו במקום ועומד לאבד אותם.
בו במקום מחליטים בוב ופיל מתוך הערכתם לגנרל, להביא את כל ההפקה שלהם מניו יורק אף על פי שזה קשור בהפסד כספי. הוא מתקשר למפיק טלוויזיה כדי לשדר את המופע. המפיק אומר לו שזה יהיה גם פרסומת חינם לטובתו אבל בוב אומר שהוא אינו מעוניין בפרסומת. אמה שומעת רק חצי שיחה ומודיעה לבטי שכל מטרת ההופעה היא לפרסם את בוב ופיל. בטי כועסת, עוזבת את המקום ונוסעת להופיע בניו יורק. בוב מגיע להופעתה אך לא מצליח לשכנע אותה לחזור. רק לאחר שהיא צופה בטלוויזיה בבוב שמכריז כי מטרת ההופעה היא לאסוף את לוחמי הדיוויזיה להופעה למען הגנרל, היא משתכנעת לחזור. בינתיים פיל עושה עצמו כנפגע ברגל ונזקק לעזרת הגנרל, כל זה כדי שהגנרל לא יצפה בבוב בטלוויזיה.
לקראת ההופעה מתכנסים מרחבי ארצות הברית לוחמי הדיוויזיה עם בנות זוגם. הם לבושים במדי צבא ואמה מסלקת את כל בגדי הגנרל ומשאירה לו רק את בגדיו הצבאיים. הגנרל יורד להופעה ופתאום רואה את כל חייליו לשעבר מצדיעים לו כפי שהיה בטקס הפרידה שלו ב-1944.
פתאום מתחיל לרדת שלג ובוב, פיל, בטי, וג'ודי בלוויות רקדנים, שרים את "חג מולד שמח" לכבוד הגנרל.
ועידת ז'נבה (1954)

בוועידת ז'נבה (26 באפריל - 21 ביולי 1954) נועדו נציגי מספר אומות במטרה לשים קץ למלחמת הודו-סין הראשונה ולקבוע את עתידה של הודו-סין לאחר עידן הכיבוש הצרפתי. בתום כשלושה חודשים של דיונים, חתמו שני צדדים בלבד – צרפת וצפון וייטנאם – על הסכם חסר שיניים שסיים את המלחמה, חיסל את המעורבות הצרפתית באזור וחילק את וייטנאם באופן זמני לשתי מדינות, מצפון ודרום לקו הרוחב ה-17. ההסכם קבע כי עתידה של וייטנאם המאוחדת יוכרע בבחירות חופשיות, שנועדו להיערך ב-1956 אך לא נערכו מעולם. בפועל קובעה החלוקה הזמנית בין הדרום הפרו-מערבי לצפון הקומוניסטי, שנלחמו זה בזה במשך עשרים השנים הבאות.
רקע

צרפת שלטה בחלקים נרחבים של דרום-מזרח אסיה מאז מלחמת סין–צרפת שהסתיימה ב-1887. הקולוניות הצרפתיות כללו את קמבודיה, לאוס ווייטנאם של היום. לאחר מלחמת העולם השנייה חל תהליך כלל עולמי של דה-קולוניזציה, וגם נתיני הקולוניות הצרפתיות תבעו עצמאות מדינית. כך החלה מלחמת הודו-סין הראשונה.
צרפת המתאוששת מנזקי מלחמת העולם התקשתה להילחם הרחק מעבר לים, גם בהודו-סין וגם במלחמת אלג'יריה. מהלכי המלחמה נטו יותר ויותר לרעת הצרפתים, למרות תמיכתה של ארצות הברית.
באביב 1954 החליטו המדינות בעלות העניין בסכסוך לערוך ועידה רב צדדית, שבה ידונו לא רק המלחמה בהודו-סין, אלא גם המצב בקוריאה, שבה שררה באותה עת שביתת נשק זמנית.
מהלכי הוועידה

בדיוני הוועידה השתתפו נציגי ארצות הברית, ברית המועצות, בריטניה, צרפת, סין העממית, קוריאה הצפונית והדרומית, וייטנאם, קמבודיה ולאוס. במקביל נמשכה המלחמה בין כוחות הוייט-מין לצרפת, עד התבוסה הצרפתית הסופית בקרב דיין ביין פו ב-8 במאי 1954.
אמנם הווייטנאמיים השיגו ניצחון מוחץ בקרב אך שילמו במחיר דמים כבד. נתון זה בתוספת התשישות ממלחמה עקובה מדם שנמשכה עשור הכריחו את הו צ'י-מין להתחנן בפני סין וברית המועצות לסיוע לטובת המשך המערכה, אך שתי המעצמות השיבו בשלילה: סין מכיוון שהיא עצמה איבדה כמיליון חיילים במלחמת קוריאה וגם היא הייתה מותשת והרוסה לחלוטין מכ-שני עשורים של מלחמה ביפנים (מלחמת סין-יפן השנייה) ומלחמת האזרחים הסינית. ברית המועצות מצדה עברה מהפך שלטוני לאחר מותו של סטלין ועלייתו לשלטון של ניקיטה חרושצ'וב שבניגוד לקודמו האמין פחות בקו הלוחמני ויותר בקו מתון, לפחות בתחילת דרכו. כך שתי המעצמות כפו על הו לסיים את המלחמה בשיחות.
התפתחות פוליטית פנים-צרפתית אפשרה לבסוף את השגת ההסכם: ממשלת צרפת התפטרה ביוני, בעקבות התבוסה. הממשלה החדשה בראשות פייר מנדס פראנס פעלה מיד לסיום נוכחותה הצבאית באזור, באמצעות ההסכם שהושג בז'נבה. הסכם זה חילק את וייטנאם לשניים, עד לקיומן של בחירות דמוקרטיות ב-1956. כמו כן הוקמה ועדה בין-לאומית לפקח על ביצוע ההסכם.
מכל המדינות הנועדות, רק צרפת ווייטנאם של הו צ'י מין חתמו על הסכם זה: הראשונה כדי להחזיר את צבאה הביתה ולשמר את מה שעוד ניתן היה לשמר מהשפעתה באזור, והאחרונה על מנת לבסס את כוחה בצפון, בכוונה להשתלט על וייטנאם כולה.
לאחר הוועידה

מיד עם חלוקת הארץ החלו פליטים רבים לעבור את הגבול החדש. רובם הגדול חצו אותו בכיוון דרומה, אולם היו גם מי שעשו את הדרך ההפוכה.
הבחירות של 1956 לא נערכו מעולם. הן לא היו רצויות לא על שליטיה האוטוקרטים של דרום וייטנאם, שטענו שאינם צד להסכם וממילא הוא אינו מחייב אותם, ואף לא על הקומוניסטים בצפון.
הווייטקונג, ארגון גרילה שפעל בדרום ונתמך על ידי צפון וייטנאם, החל במלחמה נגד ממשלת הדרום ב-1957. במלחמת וייטנאם זו התערבה ארצות הברית לצד הדרום כנגד הצפון והווייטקונג, בהיקף הולך וגובר, אך לא יכלה להם. חלוקת וייטנאם באה אל קיצה לבסוף, עם ניצחון הצפון ב-1975.
מיקומה של הודו-סין
ויברוויים

| ויברוויים |
| --- | --- |
 איור לסת של Palaeogale
תקופה
תחילת פלאוקן- סוף אאוקן 65–40 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
משפחה:: ויברוויים
שם מדעי
 Viverravidae

ויברוויים (שם מדעי: Viverravidae) היא משפחה נכחדת של יונקים דמויי טורפים מקבוצת המיאקויים (שייתכן שהיא פרפילטית), הקרובה לטורפים, ולעיתים נכללת בתוכה. המשפחה כוללת את המינים הקרובים ביותר לטורפים האמיתיים, אך פחות מהמיאקיים. כיום נראה שמינים אלה אינם טורפים אמיתיים.
יונקים אלה חיו בתקופת הפלאוקן עד האאוקן שלפני 65 עד 44 מיליון שנה, והם היו קטנים ביותר, דומים בגודלם ומראם לדלקים או לגחנים ובעלי התמחות בחיים בין העצים. מבנה שיניהם בעלות הניבים הגדולים והמחודדים מרמז על תזונתם מטרף של עופות, זוחלים קטנים ויונקים קטנים כמו מכרסמים, חדפיים ועוד.
המאובנים של יונקים אלה התגלו ברחבי אמריקה הצפונית, ובמשך הזמן הם נפוצו לאורך אירופה ואסיה. הם נכחדו בסוף האאוקן עקב התייבשות גדולה ועקב תחרות עם הטורפים האמיתיים המפותחים מהם.
סוגים

Bryanictis
Didymictis
Ictidopappus
Mustelodon
Palaeogale
Pristinictis
Protictis
Raphictis
Simpsonictis
Viverravus
Viverriscus
התריסריים

| --- | --- |


 שורשים, סיווג והנהגה
 דת:  אסלאם
 זרם:  אסלאם שיעי 
 ארגונים ופעילות
 מוסדות:  Akhbari, Usuli 
 
התריסריים (בערבית: ٱثْنَا عَشَرِيَّة, בתעתיק מדויק: אִתְ'נַא עָשָׁרִיַּה) הם הפלג העיקרי בשיעה. אלו מוסלמים שיעים המאמינים בקיומם של שנים-עשר אימאמים שהם יורשיו של מוחמד. הם מהווים 80 אחוז מהשיעים בעולם ונחשבים לפלג העיקרי באזרבייג'ן, איראן, עיראק, לבנון ובחריין.
התריסריים חולקים אמונות רבות עם פלגים אחרים בזרם אסלאם השיעי, כגון אמונה באימאמים, אך אינם מסכימים בנוגע למספר האימאמים שהותיר אחריו מוחמד, מי הם, סגולותיהם ותפקידם כיום.
לפי פלג זה, האימאם השנים-עשר נעלם במאה ה-9, והוא עתיד לשוב באחרית הימים בתור מהדי.
שמות נוספים

התריסריים ידועים במספר שמות, שכל אחד מהם מעיד על חלק אחר באמונתם:
שיעה – בשימוש כלפי התריסריים מכיוון שאלו מהווים את הזרם "האורתודוקסי" של האסלאם השיעי. בכל שימוש כללי יותר שיעי יכול גם להיות מוכוון לכלל המוסלמים השיעים.
ג'עפריים (ג'עפריה) – נמצא בשימוש בעיקר כדי להבדיל את התריסריים מהאיסמאעילים והזיידים (חומשים). המונח "ג'עפרי" מתכוון בעיקר למד'הב ולפיקה הג'עפרי (תריסרי). מייחסים את התואר לג'עפר א-צאדק, האימאם השיעי השישי לשיטת התריסריים.
אימאמיים (אמאמיה) – מחווה לאמונה התריסרית בקדושת ונצח האימאמים גם לאחר מות מוחמד. אף על פי שהאיסמאעילים מאמינים אף הם באימאמים נצחיים, המונח הזה מתייחס לתריסריים.
סקירה כללית

התריסריים מאמינים כי צאצאי הנביא מוחמד, דרך בתו פאטמה ובן דודו עלי, הם מקור הידע הטוב ביותר לקוראן ולדת המוסלמית בכלל. הם גם האמינים ביותר בשומרי מנהגי (סונה) מוחמד והראויים ביותר לחיקוי.
במיוחד, התריסריים מכירים בשושלתו של עלי (בן דודו של מוחמד, הגבר הראשון לקבל עליו את האסלאם, שני רק לאשתו של מוחמד) בניגוד לח'ליפות המקובלת באסלאם הסוני. האמונה התריסרית טוענת כי עלי מונה להיות יורשו של מוחמד בהוראה ישירה של מוחמד ועל כן הוא המנהיג הבלתי מעורער של הדת המוסלמית.
עלי היה הרביעי בשושלת שהתחיל אותה אבו בכר, ועבור האסלאם השיעי היה האימאם הראשון אשר קיבל השראה אלוהית ונקשר בקשרי משפחה עם הנביא מוחמד. האירוע המכונן בהיסטוריה השיעית הוא מות הקדושים של בנו של עלי, חוסיין, אשר הוביל התנגדות לח'ליפה יזיד בן מעאויה. עבור התריסריים, כמו גם שיעים אחרים רבים, חוסיין מסמל כיום התנגדות לעריצות.
ללא קשר למחלוקות דתיות, התריסריים מכירים בסמכות הדתית של שנים עשר האימאמים.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
שנים עשר האימאמים השיעים
| מספר | שם האימאם | שנותיו כאימאם |  |  |  |  |  |  |  |
| 1 | עלי בן אבי טאלב | 632–661 |  |  |  |  |  |  |  |
| 2 | חסן בן עלי | 661–669 |  |  |  |  |  |  |  |
| 3 | חוסיין בן עלי | 669–680 |  |  |  |  |  |  |  |
| 4 | עלי אבן חוסיין | 680–713 |  |  |  |  |  |  |  |
| 5 | מוחמד אל-באקר | 713–743 |  |  |  |  |  |  |  |
| 6 | ג'עפר א-צאדק | 743–765 |  |  |  |  |  |  |  |
| 7 | מוסא אל-כאט'ם | 765–799 |  |  |  |  |  |  |  |
| 8 | עלי א-רידא | 799–818 |  |  |  |  |  |  |  |
| 9 | מוחמד א-תקי | 818–835 |  |  |  |  |  |  |  |
| 10 | עלי אל-האדי | 835–868 |  |  |  |  |  |  |  |
| 11 | חסן אל-עסכרי | 868–874 |  |  |  |  |  |  |  |
| 12 | מוחמד אל-מהדי | 874– |  |  |  |  |  |  |  |
תאולוגיה > שריעה: חוק דתי

הג'עפריים (תריסריים) שואבים את חוקי הדת שלהם מהקוראן ומהסונה. ההבדל בין הסונים לשיעים נובע מהאמונה השיעית כי מוחמד מינה את עלי להיות מנהיג האסלאם הראשון אחריו (ח'ליפה), לא די בכך אלא שהם אינם מקבלים את הטענה הסונית כי אימאמים וח'ליפים צריכים להיבחר בצורה דמוקרטית ולשיטתם הם ממונים על ידי האל. הסונים מצידם טוענים כי הח'ליפים הראשונים היו מקובלים בקרב החברה ועל כן מונו להיות מנהיגים. בגלל כך השיעים:
נוהגים על פי החדית' של מוחמד ושנים עשר האימאמים צאצאיו.
אינם מכירים בסמכות של רוב חברי הנביא מוחמד ובראשם אבו בכר, עומר בן אל-ח'טאב ועות'מאן בן עפאן (אשר על פי הסונים נחשבים לשלושת הח'ליפים הראשונים).
מייחסים צדק מוחלט לשנים עשר האימאמים, למוחמד ולבתו פאטמה, וכן מקבלים את דוגמתם בתור הדוגמה האישית המושלמת.
תאולוגיה > אסכולות מרכזיות

התריסריים מאמינים בחמשת עמודי האסלאם. אמונות תריסריות כוללות:
תאולוגיה שיעית
תווחיד (בערבית: توحيد, ייחודיות) – מונותאיזם, הייחוד של האל.
עדאלה (عدالة, צדק) – הצדק האלוהי.
נובוואה (نبوة, נבואה) – האמונה בכך שאללה הביא לאנושות נביאים ושליחים מושלמים ושאינם טועים אשר לימדו את הבריות כיצד יש לחיות.
אימאמה (إمامة, מנהיגות) – אללה מינה מנהיגים אשר יובילו את האנושות.
קיאמה (قيامة, יום הדין) – אללה ישפוט את האנושות ביום הדין.
על פי האמונה השיעית, האימאמים אינם מסוגלים לטעות (בערבית: معصوم, מעצום, "חסין מטעויות"). זוהי אבן יסוד באמונה השיעית, שהאימאמים אינם נביאים או שליחים אך הם נושאים עמם את המסר של מוחמד. השיעים אינם מחשיבים את האימאמים לעליונים על הנביאים. פרשנות זאת אינה מובנת לחלוטין אצל מוסלמים רבים. מוסלמים שיעים מתייחסים לכל דת המקבלת נביאים לאחר מוחמד כדת אלילית או אפיקורסית.
תאולוגיה > תפקידו של האמאם אל-מהדי

באסכטולוגיה שיעית, מוחמד אבן חסן אבן עלי, או אל-מהדי, הוא האימאם השנים עשר, המהדי והמשיח של האנושות אשר נובא על ידי האסלאם. לפי האמונה השיעית המהדי הוסתר על ידי האל ויופיע בעת מאוחרת יותר כדי לשנות את העולם ולהסדיר בו חברה מוסלמית צודקת לצד ישו לפני יום הדין. זרמים אחרים באסלאם מסכימים על הופעת המהדי בעתיד אך אינם מסכימים על זהותו הקודמת או העתידית.
ראו גם

אסלאם שיעי
התאולוגיה השיעית
זיידים
איסמאעיליה
לקריאה נוספת

איתן קולברג, "השיעה – סיעתו של עלי", זמנים: רבעון להיסטוריה, 8 (1982), עמ' 16–23.
מקדש האימאם א-רידא בו קבור האימאם השמיני בעיר משהד באיראן
מסגד כאט'מייה בבגדאד בו קבורים האימאם השביעי מוסא אל-כאט'ם והתשיעי מוחמד א-תקי
הר ריצ'רדסון (אנטארקטיקה)

ערך זה עוסק בהר באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  701 מ' 
 מיקום:  אזור הברית האנטארקטית,
 רכס הרים:  הרי פוסידיק 
 קואורדינטות:  76°34′00″S 144°39′00″W﻿ / ﻿76.5667°S 144.65°W﻿ / -76.5667; -144.65
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ריצ'רדסון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ריצ'רדסון
 
הר ריצ 'רדסון (באנגלית: Mount Richardson) הוא הר בחלק הדרומי של הרי פוסדיק, ברכסי פורד, בארץ מרי בירד שבאנטארקטיקה.
ההר ממוקם בסמוך מערבית למעבר ריס; 5 קילומטרים דרומית להר קולומבו.
גובהו של ההר 701 מטרים מעל פני הים; והוא ההר ה-4,727 בגובהו באנטארקטיקה.
היסטוריה > גילוי ההר

ההר התגלה בטיסה של משלחת השירות האנטארקטי של ארצות הברית, שיצאה מבסיס וסט (West Base).
היסטוריה > מקור השם

ההר נקרא על שמו של האריסון ה. ריצ'רדסון (Harrison H. Richardson), שהיה צופה מטאורולוגיה, וחבר משלחת החקר הביולוגית אשר חקרה את אזור הר ריצ'רדסון בשנת 1940.
לקריאה נוספת

• R. R. McFadden,  C. S. Siddoway,  C. Teyssier,  C. M. Fanning, , TECTONICS, VOL. 29, TC4022,doi:10.1029/2009TC002492, 2010
הערות שוליים

1 2 3 4 5  מידע גאוגרפי והיסטורי
1 2  הרי אנטארקטיקה לפי גובהם
| אתרים ברכסי פורד |
| --- | --- | --- |
| רכסי הרים | אסמן • דנפלד • היינס • מקיי • סארנוף • פוסדיק • פיליפס • קלארק |  |
| הרים | אלכסנדר • אקבלו • ביואנג'ל • ביטגוד • בירד • ברנהאם • ג'ון • ג'ונס • דאגלס • דרלינג • ואן וולקנברג • לוקהארט • מאליונה • סווארטלי • פייג' • קארבון • קולומבו • קופר • ריאה • ריצ'רדסון |  |
| מצוקים | ביילי |  |
| נונאטאקים | ברידינג • קיידי |  |
| מונוליתים | הבילבורד (לוח המודעות) |  |
| קרחונים | אוקס • ארתור • באלצ'ן • בויד • האמונד |  |
| מעברי הרים | ריס |  |
חזקיהו מישקובסקי

ערך זה עוסק במשגיח בישיבות ועסקן ציבורי. אם התכוונתם לסבו, ראו .
חזקיהו מישקובסקי
הרב חזקיהו יוסף מישקובסקי (נולד בשנת תש"ח, 1948) הוא דרשן חרדי-ליטאי, והמשגיח של ישיבות ארחות תורה וגאון יעקב בבני ברק ועוד.